recursal/SuperWikiNEXT-32B huggingface dataset:
**Kompozičný bridž** je skladanie a riešenie bridžových problémov alebo bridžových skladieb, v ktorých riešiteľ je v úlohe hlavného hráča, vidí karty väčšinou linky NS a je povedané, aký prišiel štart. Úlohou riešiteľa, je záväzok splniť, bez ohľadu na to, ako sú rozdelené karty u obrancov. Kompozičný bridž je podobnou disciplínou, ako kompozičný šach.

Niekedy je uvedený i priebeh licitácie. Riešenie bridžových problémov je aj dobrým tréningom na praktickú hru. V reálnej partii však majú hráči na odohranie celej partie cca 7 minút, takže hlavný hráč sa musí rozhodnúť relatívne rýchlo.

|  |
| --- |
| ♠K32♥765♦Q65♣Q432 |
|      NW      E     S |
| ♠♥AKQ432♦AK432♣A10 |
| W     N     E     S
                  1♠    DblPas  1BT  Pas   3♥Pas   4♥   Pas   4♥Pas   Pas   Pas       |

Štart piková 10. Zohrávku treba naplánovať tak, aby bol záväzok v každom prípade splnený. Keďže východ otvoril, má aspoň 12 HCP.

Bridžový problém môže byť aj licitačný. Vtedy vidíme iba svoje karty, vidíme doterajší priebeh licitácie a máme vybrať optimálnu hlášku. Licitačné problémy však nemávajú jednoznačné optimálne riešenie.
**Kallikrates** (starogr. *Καλλικράτης*) bol grécky sochár z prelomu 4. a 3. storočia pred Kr.

Kallikrates, syn Aristea z Argosu, pracoval ako sochár v meste Epidauros, kde sa našli tri jeho menom signované fragmentárne mramorové podstavce zo sôch.

Nápisy na podstavcoch sú podľa typu písma datované do rozhrania 4. a 3. storočia pred Kr. Na jednom podstavci je uvedená len jeho signatúra: 

|  |  |
| --- | --- |
| *[Καλλ]ικράτης Ἀριστέος Ἀργεῖος ἐπόησε.*  | preklad: *Kallikratés syn Aristea z Argosu zhotovil.* |

- text v starogréčtine
Ďalšie uvádzajú aj to, že sochy venovali ako votívny dar deti (prvú od dcéry Klearisty a druhú od syna Aristarcha) Aristarcha z Epidauru.

Referencie a bibliografia
-------------------------

1. 1 2 3  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Kallikrates*
2. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 491. (po nemecky)
3. 1 2  Inscriptiones Graecae, *IG IV²,1 240*
4. 1 2  Inscriptiones Graecae, *IG IV²,1 239*
5. 1 2  Inscriptiones Graecae, *IG IV²,1 238*
**Thérón** (starogr. *Θήρων*) bol grécky sochár v 3. storočí pred Kr.

Sochár (bronziar) Thérón pochádzal z Boiótie. Svoje diela tvoril v 2. polovici 3. storočia pred Kr. a to hlavne na ostrove Aigina a na posvätnej pôde Olympie, kde ešte v 2. storočí jednu z jeho sôch videl grécky cestovateľ Pausanias, ktorý o tom do svojej sprievodcovskej príručky po Grécku zaznamenal: „*Pokiaľ ide o sochu Messénčana Gorga, syna Euklétovho, ktorý získal víťazstvo v päťboji, a Damareta, rovnako Messénčana, ktorý premohol chlapcov v pästnom boji, vytvoril jedného z nich boiótsky Thérón, sochu Damareta aténsky Silanión.*"

V archeologickej lokalite starovekého Pergamonu sa našiel podstavec zo sochy s jeho signatúrou:

|  |  |
| --- | --- |
| *Θήρων Βοιώτιος ἐποίησεν, ἐξ Αἰγίνης.*  | preklad: *Thérón z Boiótie zhotovil, z Aiginy* |

- text v starogréčtine
Toto Thérónove dielo bolo s najväčšou pravdepodobnosťou prepravené z Aiginy do Pergamonu ako vojnová korisť pergamského kráľa Attala I. v prvej macedónskej vojne roku 210 pred Kr.

Referencie a bibliografia
-------------------------

1. 1 2 3 4 5  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Theron*
2. 1 2  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 376.
3. 1 2  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 931. (po nemecky)
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 460.
5. ↑  Inscriptiones Graecae, *IvP I 49*
**Kallithea** (novogr. Καλλιθέα) je mesto v Grécku, nachádza sa na polostrove Atika, a je predmestím Atén. Žije tu okolo 110 000 obyvateľov.

História
--------

Kallithea bola založená v roku 1884, teda v čase, kedy sa začala masovo osídlovať Attika a Atény. Význam mesta sa zvýšil medzi rokmi 1920, kedy sa tu po grécko-tureckej výmene obyvateľstva usadilo tisícky Maloázijských Grékov, predovšetkým Grékov z Pontu. Usadili sa tu obyvatelia pontských miest ako Sinopi, Sampsunta, Kerasunta, Trapezunta, Tripoli a Argyrupoli. Okrem nich sem prišli aj Gréci z Krymu, z miest Odessa a Mariupol. V tridsiatych rokoch sa tu usadili aj Pontskí Gréci z Gruzínska. Po príchode týchto Grékov tu vláda musela postaviť celé obytné štvrte. Ľudia boli chudobní, preto tu bola v 20. – 40. rokoch pomerne vysoká kriminalita. Aj tu pôsobili slávny speváci štýlu Rembetiko. Pre tento štýl je najslávnejšia mestská štvrť Tzitzifies, kde hrali slávni hudobníci ako Stelios Vamvakaris, Vasilis Tsitsanis či Manolis Chiotis. Po 2. sv vojne sa prišleci definitívne adaptovali do spoločnosti a v Kallithei sa postavili viaceré budovy či námestia. Mesto sa postupne skrášlovalo. Po páde komunizmu sem zo sovietskeho zväzu prišli ďalší Gréci.
O metóde v informatike pozri *metóda (informatika).*
**Metóda** je uvedomelý a cieľavedomý postup, určitým spôsobom usporiadaná činnosť alebo usporiadanie operácií, pretvárajúcich východiskové danosti istej cieľavedomej činnosti na jej zamýšľaný (čiastočne alebo úplne realizovaný) cieľ. Metóda je poznaný zákon premenený na pravidlo, súbor pravidiel, systém regulatívnych princípov. Výskumom metód sa zaoberá metodológia.

Názory na metódu
----------------

### Descartes

Podľa Descarta je metóda určité a ľahké pravidlá, na základe ktorých každý, kto ich bude presne zachovávať, nikdy nebude považovať klamné za pravdivé a bez neužitočného namáhania, lež naopak, postupným obohacovaním svojich vedomostí príde k pravému poznaniu všetkých vecí, ktoré poznať bude schopný. Celá metóda spočíva v poriadku a v usporiadaní tých vecí, na ktoré sa má zamerať sila rozumu, aby sme našli nejakú pravdu. Túto však budeme presne zachovávať, ak zložité a nejasné výroky postupne prevedieme na jednoduchšie a ak potom, vychádzajúc z intuície všetkých najjednoduchších vecí, pokúsime sa postúpiť tými istými stupňami k poznaniu všetkých ostatných vecí.

### Benjamin

Metóda podľa Benjamina vedie okľukou. Metodická stránka traktátu spočíva v tom, predstaviť veci okľukou.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Metóda**

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
**JavaFX Script** je skriptovací jazyk vyvinutý spoločnosťou Sun Microsystems, za účelom zjednodušenia vytvárania grafických používateľských rozhraní (GUI) pre vývojárov, programátorov a výrobcov internetových stránok, ktorý patrí do technológie JavaFX.
Je to deklaratívny, staticky typovaný, objektovo orientovaný programovací jazyk.
Jeho hlavnými vlastnosťami sú:

* deklaratívna syntax
* inkrementálne vyhodnocovanie a triggre, podporujúce štruktúru model-view
* zoznamy
* schopnosť využívať triedy jazyka Java
* znovupoužiteľnosť, enkapsulácia a prenositeľnosť (write once - run anywhere) zdedená od jazyka Java
* first-class funkcie (využívajú sa vo funckionálnych jazykoch)
* zrozumiteľnosť a ľahká čitateľnosť

Skriptovací jazyk bol vyvinutý tak, aby jeho syntax odrážala rozloženie komponentov v GUI a umožnil tak ľahšie vytváranie bohatých grafických aplikácií. Taktiež sa pomocou neho dá vytvoriť omnoho efektívnejší kód čo sa rozsahu týka.

JavaFX Script nenahradzuje Java 2D ani Swing, je použitý len na vytvorenie GUI komponentov, ich nakonfigurovanie a prepojenie. Technológia je navrhnutá tak, aby podporovala GUI akejkoľvek veľkosti a rozsahu.

Najefektívnejšie použitie jazyka je v spojení s jazykom **Java**. Primárne triedy sa napíšu v jazyku Java a GUI bude implementované pomocou JavaFX Script.

Odrodou jazyka JavaFX Script je jeho "brat", JavaFX Mobile, ktorý umožní rozšírenie skriptovacieho jazyka na mobilné zariadenia.

Externé odkazy
--------------

* Oficiálna stranka jazyka JavaFX Script od firmy Sun Microsytems (po anglicky)
**JavaScript**, je skriptovací programovací jazyk. Jazyk je používaný najmä pri tvorbe webových stránok. Pôvodne ho vyvíjal Brendan Eich zo spoločnosti Netscape Communications pod názvom **Mocha**, neskôr pod menom **LiveScript**. Pred uvedením na verejnosť bol premenovaný na „JavaScript", najmä pre vtedajšiu popularitu jazyka Java. Aj na základe jeho názvu je rozšírený názor, že syntax Javascriptu sa podobá Jave, v skutočnosti bol jeho tvorca najviac inšpirovaný jazykom Self.

Java, JavaScript a JScript
--------------------------

Neexistuje žiadny vzťah medzi jazykmi Java a JavaScript; ich najväčšia podobnosť je v syntaxi založenej na spoločnom predkovi - jazyku C. Microsoft vyvinul jazyk s podobnou syntaxou pod názvom JScript, ktorý ale nedodržuje špecifikáciu ECMAScript. Rozdiely v implementácii majú za následok čiastočnú neprenosnosť kódu medzi webovými prehliadačmi ako je napríklad implementácia JScript (Microsoft Internet Explorer) a JavaScript (Mozilla Firefox).

Implementácie
-------------

V súčasnosti je dostupné množstvo implementácií virtuálnych strojov jazyka JavaScript, proprietárnych i s otvoreným zdrojovým kódom, pričom niektoré z týchto implementácií je možné používať ako knižnice do iných programov a mať tak podporu tohto jazyka v prakticky ľubovoľnej aplikácii.
Spôsoby interpretácie sa rôznia medzi implementáciami. Niektoré využívajú jednoduché spracovanie kódu do abstraktného syntaxného stromu, ktorý následne prechádzajú a interpretujú interpreterom priamo zdrojový kód. Oveľa efektívnejšie sú implementácie, ktoré kód spracujú do podoby bajtkódu - vlastnej reprezentácie jednotlivých inštrukcií programového kódu. Tento bajtkód je interpretovaný následne virtuálnym strojom, ktorý môže byť registrový alebo zásobníkový, čo tiež ovplyvňuje jeho výkon.
V poslednej dobe (2008) sa začínajú objavovať implementácie, ktoré prevádzajú JavaScriptové programy priamo do procesorových inštrukcií a teda ich môžu priamo spustiť na danej architektúre bez potreby dodatočného virtuálneho stroja.

Literatúra
----------

* Lednár, Matej.: Príručka programátora - Prehľadný sprievodca jazykom JavaScript 1.5+. Bratislava: MLD Group, 2009, s. 238, ISBN 978-80-89448-02-9
* Lednár, Matej.: Príručka programátora - Prehľadný sprievodca jazykmi XHTML 1.1, CSS 2.1 a JavaScript 1.5+ s úvodom do DOM. Bratislava: MLD Group, 2009, s.776. ISBN 978-80-89448-00-5
* Lednár, Matej.: Príručka programátora - Aplikujeme DOM s jazykmi XHTML, CSS a JavaScript. Bratislava: MLD Group, 2009, s. 207. ISBN 978-80-89448-01-2

  


| * z
* d
* u
Významné programovacie jazyky |
| --- |
| 
* Ada
* ALGOL
* APL
* AWK
* BASIC
* C
* C++
* C#
* COBOL
* D
* Eiffel
* Erlang
* F#
* Forth
* Fortran
* Go
* Haskell
* IDL
* Java
* JavaScript
* JSI
* Kotlin
* Lisp
* Logo
* Lua
* ML
* Objective-C
* Object Pascal (Delphi)
* Pascal
* Perl
* PHP
* PL/I
* PL/M
* PL/SQL
* Prolog
* Python
* R
* Ruby
* Rust
* SAS
* Scratch
* sh
* Scheme
* Simula
* Smalltalk
* SQL
* Swift
* Visual Basic

 |
**Metternichovský absolutizmus** alebo **Metternichov absolutizmus** bol konzervatívny vládny systém v habsburskej monarchii v období 1815 - 1848.

Charakteristika obdobia
-----------------------

Bol to svojho druhu systém policajného štátu, pomenovaný podľa jeho spolutvorcu Clemensa W. L. Metternicha, od r. 1809 ministra zahraničia, od r. 1821 kancelára, jedného z diplomatických tvorcov tzv. Svätej aliancie z roku 1815. Metternichovský systém, kde úlohy vlády plnila tzv. štátna konferencia, odmietol liberalizačné črty jozefínskych reforiem a presadzoval hodnotové ideály a ideové princípy Svätej aliancie:

* monarchistický legitimizmus a paternalizmus
* jednotu dynastie a cirkvi
* antiliberalizmus
* antinacionalizmus.

Počas Metternichovho absolutizmu sa zaviedol režim osvedčovania štátnopolitickej lojality zabezpečovaný aparátom tajnej polície, odstránil autonómiu univerzít, cenzuroval publikácie a verejné prejavy, dôslednou kontrolou a reglementáciou verejnej činnosti vyvolával zdanie všadeprítomnosti štátu a cisára ako záruky pokojných, sociálne i politicky zakonzervovaných a usporiadaných pomerov v akoby apolitickej spoločnosti. V tomto období sa vytvorila a upevnila stredná meštianska vrstva a vykryštalizovali sa základy jej životného štýlu (v umení to bolo obdobie biedermeieru), ktorý pretrval do konca 19. storočia. Obdobie metternichovského absolutizmu tvorí historický rámec a definuje vonkajšie politické podmienky vývinu slovenského národného obrodenia najmä v jeho II. a III. fáze (kollárovská generácia, štúrovská generácia). Zdanlivá stabilita tohto systému sa zrútila počas revolúcií v celej monarchii v r. 1848 a vzápätí nastúpil Bachov absolutizmus. Metternich sa po odvolaní cisárom utiahol do Anglicka.

Referencie
----------

1. ↑  ŠKVARNA, Dušan, et al. *Lexikón slovenských dejín*. Bratislava : Slovenské pedagogické nakladateľstvo, 1997. 357 s. ISBN 80-08-02478-X. S. 251.
2. 1 2  ŠÚTOVEC, Milan. *Politické Slovensko : encyklopedická príručka : aktéri, dokumenty, inštitúcie, politické strany, udalosti*. 1. slov. vyd. Bratislava : SLOVART, 2019. 487 s. ISBN 978-80-556-3894-2. S. 10.
Súradnice: Hviezdna mapa 11h 23m 16s; -08° 40′ 07″

**PGC 1000714** je prstencová galaxia v súhvezdí Pohár. PGC 1000714 je jednou z veľmi zriedkavých skupín galaxií nazývaných galaxie typu Hoag, pomenovaná podľa prototypu Hoagovho objektu. Odhaduje sa, že zhruba 0,1% všetkých galaxií je tohto typu.

PGC 1000714 je nezvyčajná, pretože ide o galaxiu typu Hoag s dvoma takmer okrúhlymi prstencami, ale s rôznymi charakteristikami. Je prezývaná **Burcinina galaxia**, po Burçin Mutluovej-Pakdilovej, vedúcej fotometrickej štúdie tejto galaxie.

Štruktúra
---------

Štruktúra a fotometria PGC 1000714 bola študovaná s významnými detailmi v roku 2017. Jadro galaxie sa zdá byť podobné eliptickej galaxii a je takmer dokonale okrúhle, nie je sploštené na disk. Na rozdiel od niektorých prstencových galaxií centrálne jadro nevykazuje žiadne známky štruktúry, ktorá spája vonkajší prstenec s centrom galaxie. Je podobná Hoagovmu objektu a bolo nájdených niekoľko ďalších galaxií, ktoré majú dokonale zaoblené centrum.

Vonkajšia galaxia je pomerne jasná a obsahuje veľa jasných hviezd, ktoré naznačujú tvorbu hviezd. Po ďalšej kontrole galaxie sa však zistilo, že vo vnútri vonkajšieho prstenca je tiež slabý, difúzny, červený vnútorný prstenec bližšie k jadru. Vonkajší prstenec sa zdá byť pomerne mladý, vo veku okolo 0,13 miliardy rokov, zatiaľ čo vnútorný prstenec je oveľa starší, vo veku 5,5 miliardy rokov. To spôsobuje, že galaxia je ešte viac neobvyklá, a možno ju robí jedinečnou.

Podrobnosti o formovaní objektov typu Hoag sú stále do značnej miery neznáme. Bolo navrhnuté, že takmer dokonalé jadro Hoagovho objektu vzniklo z akejkoľvek „nestability štruktúry", kde sa centrálna štruktúra rozpadá na rotorové jadro. Môže to byť spôsobené aj inou galaxiou. V prípade PGC 1000714, pretože jeho dva prstence majú výrazne odlišný vek, môže morfológia galaxie pochádzať z anomálnej kolízie s inou galaxiou, avšak na vyvodenie záverov je potrebných viac údajov.

Galéria
-------

* PGC 1000714 z GALEXPGC 1000714 z GALEX

Zdroj
-----

* *Tento článok je čiastočný alebo úplný preklad článku PGC 1000714 na anglickej Wikipédii.*
**Palivová karta** alebo aj **tankovacia karta** je platobný prostriedok, ktorý umožňuje platbu najmä pri nákupe benzínu, nafty a ďalších palív na čerpacích staniciach.

S kartou je možné tankovať diesel, benzín a LPG (autoplyn) a ďalšie služby v záležitosti od rozsahu uplatnených podmienok na danej karte. Palivové karty sa takisto dajú použiť na platby za prehliadky vozidla a ďalšie výdavky podľa uváženia majiteľa alebo používateľa karty.

Palivové karty umožňujú správu celého vozoparku. Vďaka palivovej karte majitelia, používatelia dostávajú okamžité správy o výdavkoch a môžu si nastaviť limity použitia. Takto im karta pomáha, aby boli informovaní o všetkých výdavkoch, ktoré súvisia s ich biznisom, ako sú vyhodnotenie podľa vodičov, vozidiel, súhrnná faktúra s vykázanou DPH, kontrola nákupu podľa produktu, služby, likvidné, úrokové výhody, špeciálne výhody na čerpacích staniciach a bezhotovostné čerpanie pohonných hmôt.

Palivové karty nezabezpečujú iba rafinérske spoločnosti ako Shell, OMV, Chevron, ExxonMobil, ale aj firmy, ktoré sa špecializujú iba na produkciu týchto kariet.

Na Slovensku všetky veľké spoločnosti prevádzkujúce čerpacie stanice poskytujú palivové karty.

Externé odkazy
--------------

* Palivové karty – cesta k znižovaniu nákladov firmy
* DKV varuje pred zneužitím palivových kariet
**Čína na Letných olympijských hrách 2012** v Londýne bola druhou najúspešnejšou krajinou v medailovej bilancii. Najľudnatejšiu krajinu sveta reprezentovalo 396 športovcov, z čoho bolo 225 žien. Získali 38 zlatých medailí, čo bol historicky druhý najlepší výsledok čínskych športovcov na letných olympijských hrách.

Najviac zlatých medailí získali v skokoch do vody – 6, a vo vzpieraní – 5. Ďalej získali 4 zlaté medaily v športovej gymnastike, jednu v skokoch na trampolíne, všetkých päť zlatých medailí v bedmintone, rovnako všetky štyri zlaté medaily udeľované v stolnom tenise, zlatú medailu v taekwonde, dve zlaté medaily v športovej streľbe, dve zlaté medaily v šerme, zlatú medailu v jachtingu, jednu zlatú v boxe a päť zlatých medailí v plávaní, kde sa stali po USA druhou najúspešnejšou krajinou.

Celkove získali čínski športovci 87 medailí, no pre dopingový prípad bieloruskej guliarky Ostapčukovej majú na konte z londýnskej olympiády 88 medailí, čo je takisto druhý najlepší výsledok čínskych športovcov v histórii.
**Ambiguita** je dvojzmyselnosť, neurčitosť, dvojznačnosť/viacznačnosť slov, pojmov atď.

Druhy ambiguity
---------------

### Lexikálná ambiguita

Je najjednoduchším typom ambiguity, kde jedno slovo má viacej významov. Napríklad anglické prídavné meno *hot* znamená horúci, korenený, najnovší, neznesiteľný, dychtivý, rozčúlený, skvelý, čerstvý, rádioaktívny, sexy, populárny, ukradnutý ai. (v každom prirodzenom jazyku možno nájsť podobné príklady). Lexikálna ambiguita zahŕňa tiež nejednoznačnosť kategórie slova, keď to isté slovo môže byť príslovkou, prídavným menom, podstatným menom i slovesom.

### Syntaktická ambiguita (štrukturálna ambiguita)

Syntaktická ambiguita sa môže vyskytnúť s lexikálnou nejednoznačnosťou, aj bez nej. 

### Referenčná ambiguita

Je všadeprítomná forma nejednoznačnosti. Anaforické (odkazové na predchádzajúci kontext) výrazy typu *to* môžu odkazovať takmer na všetko. "Podaj mi to!"

### Pragmatická ambiguita

Objavuje sa, keď hovoriaci H a počúvajúci P sa nezhodnú na tom, čo je okamžitá situácia. S vraví v pondelok „stretnem sa s tebou budúcu stredu" a predpokladá, že hovorí o pozajtrajšku, ale P si myslí, že ide o stredu budúceho týždňa, takže došlo k chybnej komunikácii. 

### Lokálna ambiguita

Objavuje sa vo vete, kde možno urobiť rozbor podreťazca niekoľkými spôsobmi, ale iba jeden z nich sa zhoduje so širším kontextom celého reťazca.

Fráza alebo veta môže býť syntakticky nejednoznačná, ale sémanticky jednoznačná. Napr. „S1 a S2 a S3" má dva rôzne rozbory „(S1 a S2) a S3" a „S1 a (S2 a S3)", ale rovnaký význam vzhľadom k asociatívnosti konjunkcie a (to ale nemusí byť všeobecne platné a môže záležať na type jazyka a gramatiky). Napríklad ak S2 je žena a S1 a S3 muži alebo naopak, je dôležitý správny rozbor.

Vágnosť je v prirodzených jazykoch obvyklá. Výrok „Vonku je horúco" sa týka teploty, ale termín „horúco" je vágny, takže je možná široká interpretácia (pre niekoho je vonku horúco pri 25°C, pre
iného pri 32°C).

Nejednoznačnosť môže vzniknúť i z typu akcie reči: Na otázku „Vieš, koľko je hodín?" odpovie P „Viem" alebo „Je pol ôsmej". Obe odpovede sú správne, ale pýtajúci sa väčšinou chcel vedieť presný čas.

Externé odkazy
--------------

* FILIT – zdroj, z ktorého pôvodne čerpal tento článok.
Toto je článok o súhvezdí. O kozmickom ďalekohľade pozri *Herschelov vesmírny ďalekohľad.*
**Súhvezdie Herschelov ďalekohľad** (*lat. Telescopium Herschelii*) zaviedol v roku 1789 na nebeskú oblohu pôvodom uhorský astronóm Maximilián Hell, vtedajší riaditeľ hvezdárne vo Viedni, na počesť anglického astronóma Williama Herschela, ktorý v marci 1781 objavil planétu Urán. Hell pôvodne vytvoril dve súhvezdia **Veľký** a **Malý Herschelov ďalekohľad**. Práve medzi nimi Herschel planétu objavil. Objavili sa v ročenke *Ephemerides astronomicae* pre rok 1790. Bode ho zaviedol do svojho atlasu *Uranographia* z roku 1801 už len ako jedno. **Veľký Herschelov ďalekohľad** (6-metrový, ním bol objav urobený) ležal medzi Rysom, Perzeom, Povozníkom, Blížencami a tam ho ponechal aj Bode, kým **Malý** (2-metrový) umiestnil Hell medzi Orióna a Býka. Dnes nepatrí ani jeden z nich medzi 88 oficiálnych súhvezdí.


|  |  |
| --- | --- |
|  | Astronomický portálHviezdny portál |

| * z
* d
* u
Zaniknuté súhvezdia |
| --- |
| 
* Antinous
* Balón
* Brandenburské žezlo
* Býk Poniatowského
* Cerberus
* Drozd
* Dub Karola II.
* Elektrický stroj
* Fridrichova česť
* Jurajova harfa
* Herschelov ďalekohľad
* Hus
* Jordán
* Kohút
* Korytnačka
* Loď Argo
* Lodný stožiar
* Logaritmické pravítko
* Mačka
* Malý rak
* Malý trojuholník
* Nástenný kvadrant
* Severná mucha
* Slnečné hodiny
* Sob
* Sova
* Strážca pólu
* Strážca úrody
* Tigris
* Tlačiarenská dielňa
* Vetva jablone
* Vrch
* Žezlo a Ruka Spravodlivosti

 |
| Zaniknuté názvy súhvezdí | 
* Chemická pec
* Kyvadlové hodiny
* Ľalia
* Maliarsky podstavec
* Oktant Hadleyho
* Osa
* Plameniak
* Sochárska dielňa
* Sochárske rydlo
* Sup
* Štít Sobieskeho
* Včela (Bayer)
* Včela (Plancius)
* Veľký trojuholník

 |
**Lynkeus** (starogr. *Λυνκεύς* – *Lynkeus*, lat. *Lynceus*) je v gréckej mytológii syn egyptského kráľa Aigypta a jeho manželky Argyfie, nástupca argejského kráľa Danaa.

Lynkeus bol jedným z päťdesiatich synov egyptského kráľa Aigypta, ktorí sa uchádzali o päťdesiat dcér svojho strýka líbyjského kráľa Danaa. Keďže Danaos o tom nechcel ani počuť a po dobrom im nechcel vyhovieť, vypovedal mu Aigyptos vojnu a porazil ho. Danaos potom z obavy pred zajatím ušiel aj so svojimi dcérami na Peloponéz, kde ho prijal argejský kráľ Gelanor. Onedlho sa šak pri brehoch Argolidy vylodil aj Aigyptos a vojsko Gelanora, ktoré sa mu postavilo na odpor porazil. Aigyptos potom so svojimi synmi prinútil Danaa, aby im dal dcéry za manželky.

Danaos chtiac nechtiac musel ustúpiť, ale vzápätí prikázal svojim dcéram, aby svojich manželov počas svadobnej noci zavraždili. Poslúchli ho všetky dcéry okrem najmladšej Hyperméstry, ktorá sa do svojho manžela Lynkea zaľúbila, otcov rozkaz nesplnila a pomohla mu ukryť sa do bezpečia.

Danaos sa tak Aigypta a jeho synov zbavil a keďže Gelanor po porážke svojho vojska ušiel, obyvateľstvo Argolidy si ho zvolilo za kráľa. Danaos následne Hyperméstre po súdnom procese odpustil a s jej manželom Lynkeom sa udobril. (podľa inej verzie Lykeus sestry svojej manželky a Danaa zabil) 

Po smrti Danaa sa Lynkeus stál kráľom Argu. Podľa historika Eusebia z Kaisareie vládol 41 rokov a jeho nástupcom sa stal syn Abas

Referencie a bibliografia
-------------------------

1. 1 2  Apollodoros, *Bibliotheca*, 2,1,5.
2. 1 2  Pausanias, *Periégésis tés Hellados*, 2,16,1.
3. 1 2 3  Vojtech Zamarovský. *Bohovia a králi starého Egypta*. Bratislava : Mladé letá, 1986. 66-150-86. S. 104–105.
4. ↑  Pausanias, *Periégésis tés Hellados*, 2,25,4
5. ↑  Pausanias, *Periégésis tés Hellados*, 2,19,6
6. ↑  Servius, *In Vergilii Aeneidem commentarii*, X,497
7. ↑  Eusebios, *Kronika* 1,177.
8. ↑  Pausanias, *Periégésis tés Hellados*, 2,16,2

Pozri aj
--------

* Zoznam kráľov Argu
**Sergej Nikolajevič Ryžikov** (rus. Сергей Николаевич Рыжиков; \* 19. august 1974, Buguľma) je podplukovníkom ruských vzdušných síl a od roku 2006 ruským kozmonautom.

Životopis
---------

Narodil sa v meste Bugulma v terajšom Tatársku (vtedajšia Tatárska autonómna sovietska socialistická republika). Do roku 2012 slúžil v Novosibirsku u letectva ako podplukovník. V roku 2006 bol vybraný medzi kandidátmi pre lety do vesmíru. Základný výcvik kozmonauta úspešne ukončil v roku 2009, kedy s vyznamenaním zložil skúšky. Od tej doby sa pripravoval na dlhodobý pobyt na Medzinárodnej vesmírnej stanici.

Jeho prvou nomináciou sa stalo miesto záložného veliteľa posádky Sojuzu TMA-20M. Neskôr získal letovú nomináciu na let v Expedícii 49/50 ako veliteľ lode Sojuz MS-02. Letel s ním kozmonaut Andrej Borisenko a americký astronaut Robert Kimbrough. Posádka odštartovala 19. októbra 2016 a úspešne pristála 10. apríla 2017 po 173 dní dlhom lete.

Sergej Ryžikov je rozvedený, má syna Ivana.

Iné projekty
------------

Commons
* Spolupracuj na Commons Commons ponúka multimediálne súbory na tému **Sergej Nikolajevič Ryžikov**

Externé odkazy
--------------

* Kozmonaut Sergej Ryžikov na stránkach spacefacts.de

Zdroj
-----

*Tento článok je čiastočný alebo úplný preklad článku Sergej Ryžikov (kosmonaut) na českej Wikipédii.*
'D-Beat' v hudobnej notácii Prehrať Play.
**D-beat** (tiež známy ako **discrust**, **discore** alebo **kängpunk**) je štýl žánru hardcore punk, ktorý sa vyvinul začiatkom 80. rokov skupinou Discharge, po ktorej je žáner nazvaný, rovnako ako bubnovým úderom charakteristický pre tento štýl. D-beat je blízko spojený s crust punkom, ktorý má ale ťažší zvuk a komplexnejšiu premenu. Štýl je populárny predovšetkým vo Švédsku a vyvinul sa tu vďaka skupinám ako Anti Cimex, Mob 47, Driller Killer a No Security. Medzi ďalšie D-beatové skupiny patria Doom zo Spojeného kráľovstva, Disclose z Japonska, Crucifix a Final Conflict z USA, Ratos de Porão z Brazílie a MG15 zo Španielska. Kým štýl sa pôvodne vyvinul začiatkom 80. rokoch, množstvo D-beatovej tvorby nových skupín sa objavilo uprostred 90. rokov. Medzi tieto skupiny patria švédske skupiny Wolfpack, Totalitär, Avskum, Skitsystem a Disfear.

Významní interpreti
-------------------

* Anti Cimex
* Crucifix
* Dahmer
* Discharge
* Disclose
* Disfear
* Meanwhile
* Mob 47
* Motorhead
* Poison Idea
* Ratos de Porão
* Totalitär
* Terveet Kädet
* Tragedy
* Varukers
* Wolfbrigade

Referencie
----------

1. ↑  Glasper, p. 175.
2. ↑  Jandreus, p. 11.
3. ↑  Ekeroth, p. 19.
4. 1 2  Jandreus, p. 20-21.
5. ↑  Jandreus, p. 143.
6. ↑  Kevin Stewart-Panko, *Disfear + Trap Them + The Endless Blockade*, Terrorizer #172, Júl 2008, p. 85.
K-S 15 "U lípy"
K-S 16 "U dráhy"
K-S 32 "Na růžku"
K-S 33 "U ovčárny"
K-S 35 "Nad lesem"
K-S 36 "Pod Adamem"
K-S 37 "Na rozhledně"
**ŽSV Králíky** je línia československého opevnenia, stavaného v rokoch 1933-1938. Táto línia sa skladala z úseku začínajúceho severne od Červeného Potoka, ďalej pokračuje južne a pomaly sa stáča k západu, prechádza medzi Prostřední Lipkou a Králíkami, kde sa tiež nachádza prvá z troch delostreleckých tvrdzí *Hůrka*. Ďalej línia mieri k Dolním Boříkoviciam a stúpa na 845 metrov vysoký vrch Bouda, kde sa tiež nachádza rovnomenná tvrzda *Bouda*, potom východne mieri na vrch Vysoký kámen a klesá Mladkovu a pri Petrovičkách vystupuje na 765 metrov vysoký Adam s tvrdzou *Adam*. Línia ďalej mieri severovýchodne okolo Českých Petrovic a končí niekoľko kilometrov severne od Klášterca nad Orlicí. V tejto oblasti malo byť postavených 58 objektov ťažkého opevnenia, z čoho bolo realizovaných 56 objektov. ŽSV Králíky boli najviac dokončené úseky československého opevnenia.

Zoznam opevnení
---------------

* K-S 1
* K-S 2
* K-S 3
* K-S 4
* K-S 5
* K-S 6
* K-S 7
* K-S 8
* K-S 9
* Zostava delostreleckej tvrdze Hůrka
	+ K-Hu-S 10
	+ K-Hu-S 11
	+ K-Hu-S 12
	+ K-Hu-S 12a
	+ K-Hu-S 12b
	+ K-Hu-S 13
* K-S 14
* K-S 15
* K-S 16
* K-S 17
* K-S 18
* K-S 19
* K-S 20
* Zostava delostreleckej tvrdze Bouda
	+ K-Ba-S 21
	+ K-Ba-S 22
	+ K-Ba-S 22a
	+ K-Ba-S 23
	+ K-Ba-S 24
* K-S 25
* K-S 26
* K-S 27
* K-S 28
* K-S 29
* K-S 30
* K-S 31
* K-S 32
* K-S 33
* K-S 34
* K-S 35
* K-S 36
* K-S 37
* K-S 38
* Zostava delostreleckej tvrdze Adam
	+ K-Am-S 39
	+ K-Am-S 40
	+ K-Am-S 41
	+ K-Am-S 42
	+ K-Am-S 43
	+ K-Am-S 43a
	+ K-Am-S 44
	+ K-Am-S 45
* K-S 46
* K-S 47
* K-S 48
* K-S 49
* K-S 50
* K-S 51
* K-S 52
* K-S 53a
* K-S 53b

Zdroj
-----

*Tento článok je čiastočný alebo úplný preklad článku ŽSV III Králíky na českej Wikipédii.*
***Lynx***, po slovensky **rys**, je rod z podčeľade malé mačky (*Felinae*).

Charakteristika
---------------

Typické znaky sú najmä: tzv. bokombrady, štetinky na ušiach, krátky chvost, dlhé nohy a 28 zubov (oproti 30 bežným u väčsiny iných mačiek). Celkovo má tento rod 12 unikátnych evolučných znakov.

Obýva Áziu, Európu a Severnú Ameriku.

Systematika
-----------

### Zaradenie v systéme

V niektorých starších systémoch namiesto do malých mačiek patril do samostatnej podčeľade rysy/rysorodé (*Lyncinae*), ktorá však niekedy zahŕňala aj niektoré ďalšie rody - pozri napr. vysvetlenie v článku mačkovité.

### Vnútorná systematika

rod rys (*Lynx*):

* rys červený / rys americký (*Lynx rufus*)
* rys kanadský (*Lynx canadensis*)
* rys ostrovid (*Lynx lynx*)
* rys španielsky / rys leopardovitý (*Lynx pardinus*)

Uvedené sú len recentné druhy.

Galéria
-------

* Rys ostrovidRys ostrovid
* Rys ostrovid z profiluRys ostrovid z profilu

Iné projekty
------------

Commons
* Spolupracuj na Commons Commons ponúka multimediálne súbory na tému **Lynx (rod)**

Zdroje
------

1. ↑  Barycka, E. Evolution and systematics of the feliform Carnivora. In: Mammalian Biology - Zeitschrift für Säugetierkunde. 2007, č. 5, S. 257–282
2. ↑  Pozri zdroje uvedené k systematike v článku malé mačky.
**Aris Pulianos** novogr. Άρης Πουλιανός – Aris Pulianos) (\* 24. júl 1924, Ikaria, Grécko) je grécky antropológ a archeológ, jeden z najznámejších antropológov 20 storočia. 

Narodil sa na gréckom ostrove Ikaria. Študoval v New Yorku a Moskve.

Diela
-----

Vypracoval viacero veľmi významných antropologických objavov. V roku 1961 v spolupráci s moskovskou univerzitou uskutočnil antropologický výskum s názvom Η Καταγωγή των Ελλήνων (I katagogi ton Ellinon-pôvod Grékov), kde výskumami dokázal, že obyvatelia Grécka, ale aj celého Balkánu sú potomkovia starovekých obyvateľov Balkánu, pričom takto vedecky vyvrátil tvrdenia nemeckého historika z 19 storočia Fallmerayera, že moderní Gréci nie sú potomkami starovekých Grékov. Pulianos tým zistil, že Gréci z rôznych oblastí Grécka, ostrovov, Anatólie a sovietskych krajín vykazujú homogenitu a majú spoločný pôvod.

Jeho ďalší výskum sa týkal pravekého človeka z gréckej Petralony. Zistil, že tento človek patrí pod špecifickú, ojedinelú podskupinu typu človeka Homo erectus. Pulianos dokázal, že Grécko je obývané po dobu 300 000 až 400 000 rokov. Pulianos sa ďalej zaoberal Grékmi mykénskeho obdobia z Tesálie a výskumom pravekého človeka z Chalkidiki.

Referencie
----------

1. ↑

Externé odkazy
--------------

* Scientific Contributions of Dr. Aris Poulianos
* The 40th Anniversary Since The Discovery of the Petralona Archanthropus' Skull

Autoritné údaje: * GND: 130655864
* ISNI: 0000 0000 6300 2389
* LCCN: nr97008828
* VIAF: 35568784
* WorldCat: lccn-nr97008828
**Občiansky zákonník z 26. februára 1964**  (iné názvy: **Občiansky zákonník č. 40/1964 Zb.** , **Občiansky zákonník**) je zákon prijatý Národným zhromaždením Československej socialistickej republiky 26. februára 1964 a účinný od 1. apríla 1964 (s viacerými neskoršími novelizáciami) v bývalom Česko-Slovensku a v jeho nástupníckych štátoch – na Slovensku a do 1. januára 2014 i v Česku. Jedna z najvýznamnejších novelizácií prebehla po Nežnej revolúcii a následnom páde komunistického režimu a nastolení režimu demokratického s trhovou ekonomikou na základe zákona Federálneho zhromaždenia Československej socialistickej republiky č. 87/1990 Zb. z 28. marca 1990, ktorým sa mení a dopĺňa Občiansky zákonník.

Občiansky zákonník upravuje oblasť občianskeho práva hmotného – majetkové vzťahy fyzických a právnických osôb, majetkové vzťahy medzi týmito osobami a štátom, ako aj vzťahy vyplývajúce z práva na ochranu osôb, pokiaľ tieto občianskoprávne vzťahy neupravujú iné zákony. Právne vzťahy vznikajúce z výsledkov duševnej tvorivej činnosti upravujú osobitné zákony. Občiansky zákonník opisuje, kto je účastníkom občianskoprávnych vzťahov, splnomocnenie, zákonné zastúpenie, spotrebiteľské a iné občianske zmluvy.

Referencie
----------

1. ↑  Občanský zákoník ze dne 26. února 1964. *Sbírka zákonů Československé socialistické republiky*. Ročník 1964, částka 19, vydána dne 5. března 1964, s. 202 – 248. Dostupné online a Občiansky zákonník na Slov-lex (Poznámka: Tento zákon patrí medzi niekoľko významných zákonov, ktoré majú v zbierke odlišnú formuláciu názvu než ostatné zákony (porov. napr. z rovnakého obdobia "zákon z 26. februára 1964 o hospodárení s bytmi" )
2. ↑  OVEČKOVÁ, O. et al. Slovník obchodného práva. Bratislava: Iura Edition. 1994. ISBN 80-88715-11-3, S. 360.
3. ↑  Občanský zákoník ze dne 26. února 1964. *Sbírka zákonů Československé socialistické republiky*. Ročník 1964, částka 19, vydána dne 5. března 1964, s. 202 – 248. Dostupné online (po česky)
4. ↑   *Zákon č. 87/1990 Zb. ktorým sa mení a dopĺňa Občiansky zákonník* [online]. Bratislava: Ministerstvo spravodlivosti SR, 1990-03-28, [cit. 2018-03-14]. Dostupné online.

Pozri aj
--------

* Občanský zákoník
* Občanský zákoník (2012) (tzv. nový občanský zákoník)

Externé odkazy
--------------

* Zákon č. 40/1964 Zb. Občiansky zákonník
Súradnice: 28° 00′ 00″ s.š. 113° 30′ 00″ z.d.

Satelitná snímka polostrova
**Kalifornský polostrov** alebo zriedkavo **Dolná Kalifornia** (špa. Península de (Baja) California, angl. Lower California) je dlhý polostrov v severnom Mexiku. Je najdlhším a najizolovanejším polostrovom na Zemi.

V Tichom oceáne vytvára Kalifornský záliv. Je dlhý asi 950 km, rozlohe je asi 144 000 km². Ležia na ňom mexické štáty Baja California a Baja California Sur. Na pobreží sú nížiny, v strede polostrova pásmo vrchov (Sierra de Juárez, Sierra San Pedro Mártir, Sierra de la Giganta). Podnebie je horúce, suché, miestami púšte (púšť Vizcaino).

Referencie
----------

1. ↑  BRUSCA, Richard C.. *A Handbook to the Common Intertidal Invertebrates of the Gulf of California*. Tucson, Arizona : University of Arizona Press, 1973. ISBN 0816503567. S. 10–15.

Iné projekty
------------

Commons
* Spolupracuj na Commons Commons ponúka multimediálne súbory na tému **Kalifornský polostrov**
**Arisbé** alebo **Arisba** alebo **Arisbe** (starogr. *Ἀρίσβη* – *Arisbé*, lat. *Arisbe*) je v gréckej mytológii dcéra veštca Meropa.

Sestrou Arisby bola Kleité, manželka kráľa Dolionov Kyzika. Práve v deň jej svadby sa stalo nešťastie – Argonauti, ktorí v ten deň z ich ostrova odplávali, boli búrkou a vetrom zahnaní späť k jeho brehom. V nočnej tme si ich ostrovania pomýlili s pirátmi a dali sa s nimi do krvavej bitky, Argonauti mnohých z nich pobili a kráľa Kyzika zabil ich vodca Iasón svojím šípom. Keď za ranného svitu zistili, že bojovali so svojimi priateľmi, boli z toho všetci nešťastní a spoločne tri dni trúchlili za mŕtvymi. Kráľova novomanželka Kleité sa od žiaľu pomiatla a obesila sa.

Arisbé sa neskôr stala prvou manželkou trójskeho kráľa Priama a porodila mu syna Aisaka. Ten mal veštecké vlohy po svojom dedovi, predpovedal, že sa ešte nenarodený Paris stane príčinou skazy Tróje, jeho obavy a varovania však neboli vypočuté.

Kráľ Priamos sa potom oženil druhýkrát s Hekabou, ktorá mu porodila devätnástich synov (spolu a to aj od iných žien ich mal kráľ päťdesiat), najznámejší z nich sú Hektor a Paris.

Referencie
----------

1. 1 2 3 4  Apollodoros, *Kronika*, 3,12,5.
2. 1 2 3  Apollodoros, *Kronika*, 1,9,18.
3. ↑  Apollónios Rodský, *Argonautica*, 1,1012–1079.
4. ↑  Lykofrón z Chalkidy, *Alexandra*, 219.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Arisbé na českej Wikipédii.*
**Ars antiqua** (lat.) je staré umenie. Obdobie vo vývoji francúzskej hudby asi 1250-1320 charakterizované rozvojom viachlasu (moteto a conducty), kodifikáciou menzurálnej notácie.

Najznámejší organisti tej doby boli Leoninus a Perotinus – komponovali organá. Pôsobili tu viacerí teoretici, najdôležitejší z nich bol Franko Kolinský.

Pre ďalší vývoj hudby mala význam rytierska hudba. Po obsahovej stránke prinášala nový hud. materiál, prvky ľud. rytmu a melodiky, namiesto latinčiny materinský jazyk a namiesto stredovek. módov už aj iónsky (dnešný dur) a aiolský (dnešný mol) módus (avšak ešte veľmi opatrne). V hudobných formách trubadúri po prvýkrát vytvorili umelú sólovú pieseň.

Obdobie Ars antiqua sa zvykne nazývať aj obdobím menzurálnej hudby (resp. notácie, od slova menzúra - meranie – merateľná hudba). Existovali dve základné dĺžky: longa – na meranie dlhých hodnôt a brevis – na meranie krátkych hodnôt. Zápis bol bez taktovej čiary. Notačné systémy delíme na diastematické, teda také, ktoré používajú linajky a adiastematické, teda také, ktoré sa zaobídu bez nich. Linajka určuje presnú výšku a polohu noty. Objavil ju na prelome 10. a 11. storočia Guido z Arezza. Pôvodne používal štyri linajky rôznych farieb na lepšiu orientáciu, neskôr k nim pridal štvorčeky, ktorým sa hovorí kvadratická notácia. V tomto období sa používalo viac druhov kľúčov ako v súčasnosti a to najnižšie - F – kľúče (barytónový, basový a subbasový), ďalej C- kľúče (sopránový, mezosopránový, altový, tenorový a barytónový) a G – kľúče - diskantové - najnižšie (husľový a francúzsky).

Vývoj menzurálnej notácie prebiehal v 3 hl. fázach od r. 1250 – 1600:

1. Predfrankovská notácia (1240 – 60) – podstatou bolo základné striedanie brevis a longa (dlhých a krátkych hodnôt),

2. Frankovská notácia – všetky noty boli kolorované – čierne,

3. Biela notácia (od r. 1450).

Externé odkazy
--------------

* FILIT – zdroj, z ktorého pôvodne čerpal tento článok.
**Polpriamka** (nesprávne *polopriamka*) je časť priamky, ktorá vznikne jej rozdelením jedným bodom.

Bod, ktorý rozdelil priamku, sa nazýva *počiatočný bod* polpriamky. Polpriamka je určená svojim počiatočným bodom a ľubovoľným bodom ležiacim na polpriamke, rôznym od počiatočného bodu. Tento bod nazývame *pomocný bod*. 

Matematický zápis polpriamky: {\displaystyle {\overrightarrow {AB}}}. Polpriamka sa znázorňuje rovnou čiarou od počiatočného bodu smerujúcou cez pomocný bod ďalej.

Polpriamka je *opačná* k danej polpriamke vtedy, ak leží na rovnakej priamke s danou polpriamkou, má s danou polpriamkou rovnaký počiatočný bod, ale má opačný smer. Tzn. opačné polpriamky majú spoločný práve jeden bod, ktorý je zároveň ich spoločným počiatočným bodom. Pre rozlíšenie smeru v matematickom zápise sa používa šípka smerujúca opačným smerom:

{\displaystyle {\overrightarrow {AC}}} je opačná polpriamka k {\displaystyle {\overrightarrow {AB}}}.

Zjednotenie polpriamky a k nej opačnej polpriamky je priamka.

Ak máme na priamke dva body {\displaystyle C,B,} potom prienik polpriamok {\displaystyle {\overrightarrow {CB}}} a {\displaystyle {\overrightarrow {BC}}} je úsečka {\displaystyle CB}.

Pozri aj
--------

* Priamka

Referencie
----------

1. ↑  M. BILLICH - M. TRENKLER. *Zbierka úloh z geometrie*. Ružomberok: Pedagogická fakulta Katolíckej univerzity, 2013, [cit. 2013-03-08]. ISBN 978-80-561-0058-5.
Vlajka Occitánie používaná occitánskymi aktivistami
Mapa Occitánie
**Occitánia** alebo **Okcitánia** (oc. *Occitània, lo País d'Òc*, vysl. *Ucitaňo, luPa-isdok*) je tá oblasť v južnom Francúzsku (s presahmi do Katalánska a Talianska), v ktorej sa hovorí resp. v minulosti hovorilo po okcitánsky.

Táto oblasť zahŕňa zhruba južnú polovicu Francúzska, rovnako ako Monako a menšie časti Talianska - Occitánske údolia, Guardia Piemontese a Katalánska - Val d'Aran. Occitánia bola uznávaná ako jazyková a kultúrna koncepcia už od stredoveku, ale nikdy nebola legálna ani ako politická entita aj keď územie bolo zjednotené v rímskych dobách do *Sedem provincií* (lat.  *Septem provinciae*) a v ranom stredoveku (*Aquitanica* alebo *Vizigótske kráľovstvo Toulouse*) ešte pred francúzskym dobývaním začiatkom 13. storočia.

Zdroje
------

* *Tento článok je čiastočný alebo úplný preklad článku Occitania na anglickej Wikipédii.*
* FILIT – zdroj, z ktorého pôvodne čerpal tento článok.


|  |  |
| --- | --- |
| Portal | Francúzsky portál |
**Arsilochos** (starogr. Αρσίλοχος) bol olympijský víťaz v tethrippe v 5. storočí pred Kr.

Svedectvo o olympijskom víťazstve Arsilocha z Téb nám podáva papyrus (P. Oxy. 222), ktorý v roku 1897 objavili britskí archeológovia B. Grenfell a A. Hunt na egyptskom nálezisku v Oxyrhynchu. Arsilochos je na tomto papyruse uvedený ako víťaz spolu so svojim krajanom, ktorý sa podľa historika Luigiho Morettiho volal zrejme Daitóndas (na poškodenom papyruse chýbajú tri prvé písmená jeho mena). Ich víťaznou disciplínou bol pravdepodobne tethrippon.

Tethrippon zaradili programu olympijských hier v roku 680 pred Kr. Jazdecké preteky na dvojkolesových vozoch so štvorzáprahom boli privilégom bohatých občanov (majiteľov vozov), za ktorých v pretekoch väčšinou súťažil vozataj, a to v mene svojho pána. Víťazný veniec si vždy odniesol iba majiteľ voza (v tomto ojedinelom prípade majitelia voza).

Referencie a bibliografia
-------------------------

1. 1 2 3  Luigi Moretti; Maria Elisa Garcia Barraco; Ilaria Soda. *Luigi Moretti e il catalogo degli Olympionikai : testimonianze epigrafiche, letterarie, papirologiche e numismatiche sui vincitori degli agoni olimpici panellenici (Ellade e Magna Grecia: 776 a.C. - 393 d.C)*. Roma : Arbor sapientiae, 2014. ISBN 978-88-97805-32-8. S. 56 (206).
2. ↑  *The Oxyrhynchus papyri* str. 88.
3. 1 2  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 17.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
5. ↑  Eusebios, *Kronika* 2,193.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
7. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 156.

Pozri aj
--------

* Zoznam olympijských víťazov staroveku
**Artabasdus** alebo **Artabasdos** (\* okolo roku 690 – † po roku 743) pochádzal z Arménie a v rokoch 742-743 bol proticisárom Byzantskej ríše.

Ako stratég themy Armeniakon dopomohol v roku 717 Levovi III. dosiahnúť cisársku hodnosť, za čo získal ruku jeho dcéry Anny. Taktiež mu bol udelený titul kuropalates a bol vymenovaný za veliteľa themy Opsikion. V spore o ikony stál zo začiatku na strane obrazoborcov. Po Levovej smrti však prešiel k ikonodulom a s ich pomocou ako aj s pomocou vojska themy Opsikion sa v júni 742 vzbúril proti svojmu švagrovi, Konštantínovi V. ktorý mal k ikonám nepriateľský postoj. Potom sa dal v Konštantínopole korunovať za cisára a za svojho spolucisára určil syna Nikefora. Svoju vládu však nedokázal stabilizovať. Po porážkach pri Sardách a Modrine Artabasdova vláda 2. novembra 743 skončila. Spoločne so synmi bol v hipodróme verejne oslepený, čím pokus zamedziť prenasledovanie obrazov skončil neúspešne.

Bibliografia
------------

* ZÁSTĚROVÁ, Bohumila, et al. *Dějiny Byzance*. Vyd. 1. Praha : Academia, 1992. 529 s. ISBN 80-200-0454-8.

Externé odkazy
--------------

* Artabasdova biografia (po anglicky)

  


|  |
| --- |
| Artabasdus**Sýrska dynastia** |
| Vladárske tituly |
|
| Predchodca**Konštantín V.** | **cisár**742 – 743 | Nástupca**Konštantín V.** |

Autoritné údaje: * GND: 118504479
* ISNI: 0000 0000 0905 6167
* LCCN: n82051835
* VIAF: 10636634
* WorldCat: lccn-n82051835
**Griotka** (franc. *Griotte*) je sladký ovocný likér pôvodom z Francúzska, ktorý je pripravovaný z destilátu a višní. Chuťou je podobný portugalskému likéru Ginjinha, ktorého zvláštnosťou je, že na niektorých miestach a baroch sa podáva v štamperlíkoch z čokolády.

Príprava
--------

Pri výrobe griotky sa často používa vodka, ktorá príliš neovplyvní chuť samotného ovocia, dobrou voľbou je však aj kvalitný ovocný destilát či rum.

Okrem višní a alkoholu sa na výrobu griotky používajú aj koreniace prísady, ako napríklad klinček, škorica či citrónová kôra.

Najlepšími nádobami na prípravu sú veľké poháre na zaváranie, kam sa najprv nasypú vykôstkované višne, pridá sa korenie podľa chuti a zmes sa posype asi kilogramom cukru. Všetko je následne zaliaté alkoholom, pohár sa poriadne utesní a nechá stáť aspoň dva mesiace v šere pri stálej teplote. Po uplynutí určitej doby sa višne scvrknú o polovicu, čiže sa do pripraveného sterilného pohára scedí obsah pohára. Višne z griotky, ako aj samotnú griotku, je možné použiť na prípravu múčníkov, ktorým dodajú dokonalú chuť.

Pozri aj
--------

* Likér

Referencie
----------

1. ↑  DARINA. *Lisabon a gastronomické lahôdky, ktoré musíte ochutnať* [online]. zn.sk, 13. február 2018, [cit. 2019-06-29]. Dostupné online.

Externé odkazy
--------------

* Recept na domácu griotku na Dobruchut.sk

Zdroj
-----

* Griotka z třešní a vodky na Alkohol.cz
Centrum mesta
**Cascais** je obec (freguesia) a mestečko (vila) v juhozápadnom Portugalsku. Leží na populárnej Costa do Estoril západne od Lisabonu pri Atlantickom oceáne. Mesto, ktoré má v súčasnosti 33 000 obyvateľov, bolo pôvodne starou rybárskou dedinou, ktorá sa stala známou ako kúpele v 19. storočí.

Osobnosti mesta
---------------

* Paulo Ferreira (\* 1979), futbalista
* Daniel Carriço (\* 1988), futbalista

Partnerské mestá
----------------

|  |  |
| --- | --- |
| * Brazil  Salvador, Brazília, 1985
* France  Biarritz, Francúzsko, 1986
* Brazil  Vitória, Brazília, 1986
* Palestína  Gaza, Palestína
* Svätý Tomáš a Princov ostrov  Santana, Svätý Tomáš a Princov ostrov, 1986
 | * Japan  Atami, Japonsko, 1989
* China  Wuxi, Čína, 1993
* Cape Verde  Sal, Kapverdy, 1993
* Brazil  Guarujá, Brazília, 2000
* Mozambique  Xai-Xai, Mozambik, 2000
 |

Iné projekty
------------

Commons
* Spolupracuj na Commons Commons ponúka multimediálne súbory na tému **Cascais (obec)**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Cascais na nemeckej Wikipédii.*
**Me** (po sumersky) alebo **parsú** (po akkadsky) je v mezopotámskej mytológii súhrn božských síl, ktoré umožňujú ovládať prírodný aj nadprirodzený svet. Slovo me je tak množné číslo, ako aj jednotné číslo (všetky sily spolu aj jednotlivá sila aj skupina síl).

Každý text uvádza iné konkrétne me; vymenované sú napríklad v sumerskej skladbe Inanna a Enki: sú to napríklad: kráľovstvo, pastierstvo, najvyššia tiára, najvyššie žezlo, spravodlivosť, klamstvo, sexuálne pojmy, umenie, remeslo, mýtické pojmy atď.

Me je spojené s tzv. Tabuľkami osudu, ktoré oprávňovala boha/bohyňu vykonávať vládu nad svetom.

Me bol atribút, ktorý sa postupne spájal s viacerými božstvami mezopotámskeho panteónu.
Podľa eposu Enúma eliš zaoberajúceho sa stvorením sveta bola držiteľkou Me na začiatku Tiamat, bohyňa predstavujúca chaos pred zavedením Poriadku a vlády mužských božstiev. Jej moc, predstavovaná Tabuľkami osudu, jej bola odňatá bohom Mardukom. Tento epos je však pomerne neskorého dáta. Pred Mardukom Me vlastnili iné božstvá - Enlil, Anu, Ištar aj Enki.